Source: https://www.zarnovica.sk/zivotne-prostredie.phtml?id3=95279
Timestamp: 2019-09-20 02:09:27+00:00
Document Index: 10223564

Matched Legal Cases: ['§ 16', '§ 17', '§17', '§17', '§ 16', '§ 17', '§17', '§17', '§ 17']

Ako vybavíte > Životné prostredie
Žiadosť o vydanie stavebného povolenia na vodnú stavbu (studňu)
Zriaďovateľ studne je povinný písomne požiadať Mesto Žarnovica ako príslušný orgán štátnej vodnej správy s pôsobnosťou špeciálneho stavebného úradu o vydanie povolenia na zriadenie studne (stavebné povolenie). Žiadosť o vydanie povolenia na zriadenie studne je potrebné adresovať Oddeleniu výstavby, investícií a životného prostredia (OVIaŽP) Mestského úradu v Žarnovici.
Žiadosť o vydanie povolenia na zriadenie studne s požadovanými prílohami:
list vlastníctva (výpis zo správy katastra)
kópia katastrálnej mapy zo správy katastra
projektová dokumentácia vypracovaná oprávnenou osobou v troch vyhotoveniach. Projektová dokumentácia musí zahŕňať situačný nákres (s vyznačením vodného zdroja a uvedením vzdialenosti od hranice nehnuteľnosti, od možného zdroja znečistenia (napr. žumpa)) a technickú správu
rozhodnutie o umiestnenie stavby alebo doklad o upustení od územného rozhodnutia a súhlas podľa 120 stavebného zákona, ktorý vydáva príslušný stavebný úrad
doklad kvalifikovanej osoby a projektantao ukončenívzdelaniastavebnéhosmeru,výpis živnostenského listu
dokladstavebnéhodozoruo ukončenívzdelaniastavebnéhosmeru,resp.výpiszo živnostenského listu
preukázateľný I. horizont v danom území dokladovať oprávneným hydrogeológom (technické parametre vrtu – priemer, hĺbka vrtu a výdatnosť vodného zdroja) – správu z hydrogeologického prieskumu
rozhodnutie o odňatí pôdy z PPF, LPF, ak bolo na stavbu vydané. V prípade, že domová studňa bude realizovaná na pozemku definovanom ako TTP, orná pôda alebo záhrada,je potrebné podať žiadosť o trvalé odňatie poľnohospodárskej pôdy na Okresnom úrade Žiar nad Hronom, pozemkový a lesný odbor, pracovisko Žarnovica, Bystrická 53, 966 81 Žarnovica
vyjadrenia o podzemných vedeniach alebo čestné prehlásenie o ich neexistencii
vyjadrenia vlastníkov susedných nehnuteľností ako účastníkov konania
Správny poplatok: 30,00 eur (za studňu pri rodinnom dome alebo stavieb na individuálnu rekreáciu) – možnosť zaplatenia v hotovosti na OVIaŽP Mestského úradu v Žarnovici
Vybavuje: Ing. Zuzana Gregorová
Kontakt: tel.: 045/683 00 23, e-mail: zuzana.gregorova@zarnovica.eu
Doba vybavenia : 30 dní, resp. 60 dní
F – 37 Žiadosť na zriadenie vodnej stavby + stanoviská susedov
Zverejnené 18.7.2016 -admin-
Výrub drevín na území mesta Žarnovica povoľuje Mesto Žarnovica na základe odôvodnenej písomnej žiadosti. Žiadosť je potrebné adresovať Oddeleniu výstavby, investícií a životného prostredia (OVIaŽP) Mestského úradu v Žarnovici.
uviesť kontaktné údaje žiadateľa
údaje o drevine – druh dreviny (drevín), počet (ks), obvod kmeňa
údaje o pozemku, na ktorom drevina (dreviny) rastie (rastú) - k.ú., parcelné číslo pozemku, druh pozemku
list vlastníctva (z kataster portálu) pozemku, na ktorom drevina (dreviny) rastie (rastú)
kópiu katastrálnej mapy (z kataster portálu) so zakreslením dreviny (drevín) určenýchna výrub
Správny poplatok pri podaní žiadosti vo výške:
právnická osoba a fyzická osoba oprávnená na podnikanie : 100 eur
(správny poplatok možno zaplatiť v hotovosti na OVIaŽP Mestského úradu
v Žarnovici)
Zákon o ochrane prírody a krajiny č. 543/2002 Z.z. v znení neskorších predpisov
Vyhláška MŽP SR č. 24/2003, ktorou sa vykonáva zákon č. 543/2002 Z.z. o ochrane prírody a krajiny v znení neskorších predpisov
VZN č. 2/2014 o ochrane drevín a vydávaní súhlasu na výrub drevín a krovitých porastov na území mesta Žarnovica
F-38 Žiadosť o výrub drevín
Žiadosť o súhlas k povoleniu stavby /k zmene stavby, dodatočnému povoleniu stavby/ malého zdroja znečisťovania ovzdušia
Prevádzkovatelia malých zdrojov znečisťovania ovzdušia (MZZO) sú v zmysle § 16 a § 17 zákona č. 137/2010 Z.z. o ovzduší v znení neskorších predpisov povinní písomne požiadať mesto Žarnovica o súhlas k stavbe MZZO.
ť o súhlas k povoleniu stavby /k zmene stavby, dodatočnému povoleniu stavby/ malého zdroja znečisťovania ovzdušia s nasledovnými prílohami:
Výkres situácie z katastrálnej mapy,
Projektová dokumentácia „Vykurovanie“ s uvedením technických parametrov malého zdroja znečisťovania ovzdušia (typ plynového kotla, krbu, agregátu, max. tep. príkon, druh a spotreba paliva),
Z projektovej dokumentácie „Architektúra“: - technický výkres: umiestnenie ústia komína podľa platnej STN EN 15287-1 resp. 15287-2, pôdorys podlažia so zakresleným malým zdrojom znečisťovania ovzdušia (plynový kotol, krb a pod.), - technický výkres: priečny rez, resp. pohľad s uvedením výšky komínov od úrovne terénu a prevýšením nad úroveň strechy objektu,
Splnomocnenie na zastupovanie (v prípade ak stavebník je zastúpený žiadateľom),
Potvrdenie o úhrade správneho poplatku pri zmene stavby malého zdroja znečisťovania ovzdušia (5,-EUR),
V prípade technologických celkov, spadajúcich do kategórie malý zdroj znečisťovania ovzdušia: popis technológie, projektovaná spotreba surovín používaných v technologickom procese, typ odlučovacích zariadení, miesto a spôsob vypúšťania znečisťujúcich látok do ovzdušia,
Na vyzvanie mesta ako orgánu ochrany ovzdušie je žiadateľ podľa §17 ods. 4 zákona č. 137/2010 Z.z. o ovzduší v znení neskorších predpisov povinný priložiť k žiadosti o vydanie súhlasu k povoleniu stavby malého zdroja znečisťovania ovzdušia odborný posudok,
Správny poplatok: 30,00 eur na inštaláciu technologických celkov patriacich do kategórie malých
zdrojov, na ich zmeny a na ich prevádzku, ak ich povoľovanie nepodlieha
stavebnému konaniu podľa §17 ods.1 písm. f) zákona o ovzduší.
Vyhláška č. 410/2012 Z.z. ktorou sa vykonávajú niektoré ustanovenia zákona o ovzduší
F-193 Žiadosť o súhlas k povoleniu stavby /k zmene stavby, dodatočnému povoleniu stavby/ malého zdroja znečisťovania ovzdušia
Podnet na opílenie dreviny (drevín) na pozemkoch vo vlastníctve mesta
Podnet na opílenie dreviny (drevín) rastúcich na pozemkoch vo vlastníctve Mesta je potrebné písomne podať na Oddelenie výstavby, investícií a životného prostredia Mestského úradu v Žarnovici.
Tlačivo Žiadosť o opílenie stromov
v žiadosti treba uviesť, kde drevina rastie (lokalitu /ulicu/, parcelné číslo pozemku), druh dreviny, počet ks a zdôvodnenie opílenia
VZN č. 11/2015 o starostlivosti o zeleň na území mesta Žarnovica
F-58 Žiadosť o opílenie stromov
Každoročne do 15. februára oznámiť Mestu Žarnovica za každý malý zdroj znečisťovania údaje potrebné pre určenie výšky poplatku za znečisťovanie ovzdušia za uplynulý rok. Oznámenie údajov potrebných pre určenie výšky poplatku za znečisťovanie ovzdušia je potrebné adresovať Oddeleniu výstavby, investícií a životného prostredia Mestského úradu v Žarnovici.
vyplnené tlačivo F-55 Oznámenie údajov potrebných pre určenie výšky poplatku za znečisťovanie ovzdušia, ktoré obsahuje :
· základné údaje z obchodného alebo živnostenského registra
· miesto prevádzky malého zdroja
· umiestnenie, počet, typ a príkon malého zdroja
· množstvo a druh použitého paliva a surovín za uplynulý rok
tieto povinnosti sa vzťahujú len na právnickú osobu a fyzickú osobu, ktorá je podnikateľom. Povinnosť sa nevzťahuje na prevádzkovateľa prevádzkujúceho malý zdroj na elektrickú energiu.
Poplatok: výška poplatku je vypočítaná na základe predložených podkladov
Zákon NR SR č. 401/1998 Z.z. o poplatkoch za znečisťovanie ovzdušia v znení neskorších predpisov
VZN 9/2010 o poplatkoch za znečisťovanie ovzdušia malým zdrojom znečisťovania ovzdušia na území mesta Žarnovica a Doplnok č. 1 k VZN č. 9/2010
F-55 Oznámenie prevádzkovateľa malého zdroja znečisťovania ovzdušia
Návrh na vydanie kolaudačného rozhodnutia pre studňu (uvedenie studne do prevádzky)
Zriaďovateľ studne je povinný pred ukončením stavebných prác podať na Mesto Žarnovica ako príslušný orgán na úseku štátnej vodnej správy návrh na uvedenie studne prevádzky (kolaudačné rozhodnutie). Žiadosť je potrebné adresovať Oddeleniu výstavby, investícií a životného prostredia (OVIaŽP) Mestského úradu v Žarnovici.
Tlačivo Návrh na vydanie kolaudačného rozhodnutia pre studňu (na uvedenie studne do prevádzky) s požadovanými prílohami
projekt stavby schválený v stavebnom konaní
Správny poplatok: 20,00 eur (možnosť zaplatenia v hotovosti na OVIaŽP Mestského úradu
Zákon č. 364/2004 o vodách a o zmene
Zákon č. 50/1976 o územnom plánovaní a stavebnom poriadku
–––––––––––––––––––––––––––––––––––––––––––––––––––––––––––––––––––––––––––Vybavuje: Ing. Zuzana Gregorová
F – 57 Žiadosť o uvedenie studne do prevádzky (kolaudácia)
Žiadosť o súhlas k užívaniu stavby /k zmene užívania/ malého zdroja znečisťovania ovzdušia
Prevádzkovatelia malých zdrojov znečisťovania ovzdušia (MZZO) sú v zmysle § 16 a § 17 zákona č. 137/2010 Z.z. o ovzduší v znení neskorších predpisov povinní písomne požiadať Mesto Žarnovica o súhlas k užívaniu MZZO na území mesta. Písomnú žiadosť je potrebné adresovať na Oddelenie výstavby, investícií a životného prostredia (OVIaŽP) Mestského úradu v Žarnovici.
Žiadosť o súhlas k užívaniu stavby /k zmene užívania/malého zdroja znečisťovania ovzdušia s nasledovnými prílohami:
typ a technické parametre realizovaného malého zdroja znečisťovania ovzdušia (napr. typ plynového kotla, krbu, agregátu, max. tep. príkon, druh a spotreba paliva),
technický výkres: rez, pohľad skutočnej realizácie odvádzania znečisťujúcich látok s uvedením výšky komínov od úrovne terénu a prevýšením nad úroveň strechy objektu, potvrdený pečiatkou a podpisom odborne spôsobilej osoby,
doklad o preskúšaní komína,
kópia súhlasu mesta k povoleniu stavby malého zdroja znečisťovania ovzdušia,
na vyzvanie mesta ako orgánu ochrany ovzdušia je žiadateľ podľa §17 ods. 4 zákona č.137/2010 Z.z. o ovzduší v znení neskorších predpisov povinný priložiť k žiadosti o vydanie súhlasu k povoleniu stavby malého zdroja znečisťovania ovzdušia odborný posudok,
splnomocnenie na zastupovanie (v prípade ak stavebník je zastúpený),
Správny poplatok : 5,00 eur (možnosť zaplatenia v hotovosti na OVIaŽP MsÚ v Žarnovici)
Správny poplatok vo výške 30,00 eur na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu podľa §17 ods.1 písm. f) zákona o ovzduší
F-195 Žiadosť o súhlas k užívaniu stavby /k zmene užívania/malého zdroja znečisťovania ovzdušia
F-194 Žiadosť o súhlas k užívaniu stavby malého zdroja znečisťovania ovzdušia podľa § 17 ods. 1 psím. f) zákona o ovzduší
57487323